ລມຕ ກະຊວງສຶກສາທິການ ແລະ ກິລາ ຕ້ອນຮັບ ຄະນະຜູ້ແທນ ສປ ຈີນ
ທ່ານ ນາງ ແສງເດືອນ ຫຼ້າຈັນທະບູນ ລັດຖະມົນຕີ ກະຊວງສຶກສາທິການ ແລະ ກິລາ ໄດ້ຕ້ອນຮັບ ທ່ານ ຫວັງ ເຊັນເວີນ (Mr. Wang Sheng wen) ຫົວໜ້າກົມຊ່ວຍເຫຼືອ ຕ່າງປະເທດ, ກະຊວງການຄ້າ ສປ ຈີນ ພ້ອມດ້ວຍຄະນະເຂົ້າ ຢ້ຽມຂ່ຳນັບ ໃນວັນທີ 25 ຕຸລາ ນີ້ ທີ່ກະຊວງດັ່ງກ່າວ. ໃນໂອ ກາດທີ່ເດີນທາງມາຢ້ຽມຢາມ ສປປ ລາວ.
ໂອກາດດັ່ງກ່າວ ທ່ານລັດ ຖະມົນຕີກະຊວງສຶກສາທິການ ແລະ ກິລາ ໄດ້ສະແດງຄວາມ ຍິນດີຕ້ອນຮັບ ແລະ ຊົມເຊີຍ ຕໍ່ທ່ານ ຫວັງເຊັນເວີນ ພ້ອມ ຄະນະທີ່ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ຊຶ່ງຈະເປັນການປະກອບສ່ວນ ເພີ່ມທະວີ, ຮັດແໜ້ນ, ສາຍພົວ ພັນ, ມິດຕະພາບ, ການຮ່ວມມືລະ ຫວ່າງສອງປະເທດລາວ – ຈີນ ນັບມື້ຂະຫຍາຍຕົວຢ່າງກວ້າງ ຂວາງ ແລະ ອວຍພອນໃຫ້ ຄະນະ ຈົ່ງປະສົບຜົນສຳເລັດໃນ ການຢ້ຽມຢາມ ສປປ ລາວ ໃນ ເທື່ອນີ້. ທ່ານ ຫວັງເຊັນເວີນ ໄດ້ ສະແດງຄວາມຂອບໃຈ ພ້ອມ ທັງໄດ້ລາຍງານຈຸດປະສົງກ່ຽວ ກັບການມາຢ້ຽມຢາມໃນຄັ້ງນີ້ ໃຫ້ທ່ານລັດຖະມົນຕີຊາບແມ່ນ ເພື່ອກະກຽມຄວາມພ້ອມໃຫ້ ແກ່ຄະນະນຳສູງສຸດຈາກ ສປ ຈີນ ທີ່ຈະເດີນທາງມາຢ້ຽມຢາມ ສປປ ລາວ ໃນລະຫວ່າງເດືອນ ພະຈິກທີ່ຈະມາເຖິງນີ້, ປຶກສາ ຫາລືກ່ຽວກັບການຊ່ວຍເຫຼືອ ຂອງ ສປ ຈີນ ຕໍ່ ສປປ ລາວ ພ້ອມທັງລົງຕິດຕາມຊຸກຍູ້ໂຄງ ການຮ່ວມມືສອງຝ່າຍ ແລະ ແຜນການຮ່ວມມືໃນຕໍ່ໜ້າ, ປຶກສາຫາລືແລກປ່ຽນຄຳຄິດ ຄຳເຫັນກ່ຽວກັບການຊ່ວຍເຫຼືອ ໂຄງການປຸກສ້າງໂຮງຮຽນ 10 ແຫ່ງ ຈາກລັດຖະບານ ສປ ຈີນ ໃຫ້ແກ່ລັດຖະບານລາວ. ເພື່ອ ສືບຕໍ່ສະໜັບສະໜູນການ ຈັດຕັ້ງປະຕິບັດການຊ່ວຍເຫຼືອ ໂຄງການສະໜັບສະໜູນການ ຊ່ວຍເຫຼືອສະຖາບັນຂົງຈື ຈາກ ລັດຖະບານ ສປ ຈີນ ໃນການ ຊ່ວຍເຫຼືອທາງດ້ານອຸປະກອນ ຕໍ່ຂະແໜງການສຶກສາ ແລະ ກິລາ.
ພ້ອມດຽວກັນນີ້, ສອງ ຝ່າຍຍັງໄດ້ປຶກສາຫາລືຫຼາຍ ບັນຫາກ່ຽວກັບການຮ່ວມມື ທາງ ດ້ານວຽກງານການສຶກສາ ແລະ ວຽກງານສຳຄັນອື່ນໆທີ່ສອງ ຝ່າຍມີຄວາມສົນໃຈນຳກັນ. (ຂ່າວ: ຍຸພິນທອງ)